laion/Wikipedia-Exotic huggingface dataset:
მიხეილ ერისთავი (აგრონომი)

მიხეილ რევაზის ძე ერისთავი (დ. 22 ივნისი, 1861, სოფ. კარალეთი, ახლანდ. გორის მუნიციპალიტეტი, — გ. 1924) — ქართველი აგრონომი, მეწარმე. ქსნის ერისთავთა საგვარეულოს წარმომადგენელი, პოეტისა და მთარგმნელის რევაზ ერისთავის შვილი. დაამთავრა უმანის აგროტექნიკური სასწავლებელი (უკრაინა, 1884). სამშობლოში დაბრუნებული შეუდგა კარალეთის მამულის მეურნეობის მოდერნიზებას, დანერგა წყლის რეჟიმზე მომუშავე სალეწი მანქანა, შემოიტანა მარცვლეულის პერსპექტიული და ახალი ჯიშები. მან პირველმა ჩაუყარა საფუძველი საქართველოში დიდი პომოლოგიური ბაღის შექმნას — 14 დესეტინა ფართობზე გააშენა ხეხილის ყველა ინტროდუცირებული ჯიში და სახეობა. კარალეთში სუფრის ყურძნის ქართული და უცხოური სახეობები გააშენა და ვაზის ჯიშების მრავალფეროვანი კოლექცია შექმნა. მიხეილ ერისთავს ცოლად ჰყავდა (1895 წლიდან) ელენე, გენერალ-მაიორ ივანე საგინაშვილის ასული. 1924 წელს, აგვისტოს აჯანყების შემდგომი რეპრესიების პერიოდში, მიხეილ ერისთავი და მისი ვაჟი — 20 წლის სტუდენტი რევაზი საბჭოთა შინაგან საქმეთა სახალხო კომისარიატის წარმომადგენლებმა მოიტაცეს მიხეილის ქალიშვილის ნინოს და ივანე მაყაშვილის ქორწილის დროს და დახვრიტეს. რეპრესირებული ოჯახის ყოფილი კარალეთში სასახლე საბჭოთა პერიოდში სამეურნეო და ადმინისტრაციული მიზნებისთვის გამოიყენებოდა, 1990-იან წლებში კი ნანგრევებად იქცა. ↑ 1.0 1.1 ჩიქოვანი ი., ქსნის ერისთავები, თბ., 2010. — გვ. 14. ↑ 2.0 2.1 მიხეილ ერისთავი (აგრონომი) — საქართველოს ბიოგრაფიული ლექსიკონი ↑ ერისთავების სასახლე კარალეთში, „პირველი არხი“, 7 მაისი, 2018.
სტეფანე ერისთავი

სტეფანე დავითის ძე ერისთავი (რუს. Степан Давыдович Эристов; დ. დაახლ. 1738 — გ. 24 იანვარი, 1804) — რუსეთის იმპერიის არმიის გენერალ-ლეიტენანტი (1800). წარმომავლობით იყო არაგვის ერისთავთა საგვარეულოდან. მამამისი დავითი 1724 წელს ვახტანგ VI-თან ერთად რუსეთში გადასახლდა (მსახურობდა რუსეთის არმიაში, დაიღუპა ოჩაკოვის ალყისას 1737 წელს). სტეფანე ერისთავი ქართველ გრენადერთა პოლკში მსახურობდა. მონაწილეობდა რუსეთ-ოსმალეთის ომში (1768-1774). 1778-1799 წლებში იყო უსტ-კამენეგორსკის ციხესიმაგრის (ახლანდ. ოსქემენი, ყაზახეთი) კომენდანტი. 1798 წელს მიიღო გენერალ-მაიორის, 1800 წელს — გენერალ-ლეიტენანტის წოდება. გოგიტიძე მ., ენციკლოპედია „საქართველო“, ტ. 3, თბ., 2014. — გვ. 64. ჩიქოვანი ი., არაგვის ერისთავები, თბ., 2011.
შალვა ერისთავი

შალვა ნიკოლოზის ძე ერისთავი (დ. 1 იანვარი, 1897 — გ. 24 თებერვალი, 1921) — ქართველი სპორტსმენი (ფეხბურთელი), იუნკერი. წარმომავლობით ქსნის ერისთავთა საგვარეულოდან იყო. დაიბადა თეატრის მოღვაწის ნიკოლოზ (კოლა) ერისთავის და ანასტასია ციციშვილის ოჯახში. ფეხბურთით გატაცებული შალვა ერისთავი იყო თბილისური გუნდის „შევარდენის“ (დაარსდა 1906 წელს) წევრი და ქვეყნის ერთ-ერთ საუკეთესო მოთამაშედ ითვლებოდა. 1919 წლიდან სწავლობდა თბილისის სამხედრო (იუნკერთა) სკოლაში. 1921 წლის თებერვალში მონაწილეობდა საბჭოთა ჯარების წინააღმდეგ ბრძოლებში ტაბახმელის ფრონტზე. 24 წლის ასაკში გმირულად დაიღუპა მოწინააღმდეგის მეტყვიამფრქვევთა პოზიციის იერიშის დროს (ხიშტით განგმირა მემიზნე ოფიცერი და თავადაც სასიკვდილო ჭრილობები მიიღო). დაკრძალეს ვერის სასაფლაოს ეკლესიის ეზოში (ახლანდ. ვერის ბაღი). წურწუმია მ., ენციკლოპედია „საქართველო“, ტ. 3, თბ., 2014. — გვ. 64. ჩიქოვანი ი., არაგვის ერისთავები, თბ., 2011. იუნკერი შალვა ერისთავი — ეროვნული გმირი და „შევარდენის“ ფეხბურთელი, „პირველი არხი“, 23 თებერვალი 2024.
ჩეფნი (ბოლუს რაიონი)

ჩეფნი (თურქ. Çepni) — სოფელი თურქეთში, ბოლუს პროვინციაში, ბოლუს რაიონში. სოფელს ამავე სახელწოდება 1928 წლიდან ერქვა. სოფელი ქალაქის ცენტრიდან 10 კმ-ით არის დაშორებული. https://tr.wikipedia.org/wiki/%C3%87epni,_Bolu#cite_note-YER-4 ↑ https://www.nisanyanyeradlari.com/?yer=7129 ↑ http://www.yerelnet.org.tr/koyler/koy.php?koyid=239331 ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 https://www.nufusune.com/6582-bolu-merkez-cepni-koy-nufusu ↑ 4.0 4.1 4.2 http://www.yerelnet.org.tr/koyler/koy.php?koyid=239331
ჩობანქაია (ბოლუს რაიონი)

ჩობანაქაია (თურქ. Çobankaya) — სოფელი თურქეთში, ბოლუს პროვინციაში, ბოლუს რაიონში. სოფელი ქალაქის ცენტრიდან 18 კმ-ით არის დაშორებული. https://tr.wikipedia.org/wiki/%C3%87obankaya,_Bolu#cite_note-YER-3 ↑ http://www.yerelnet.org.tr/koyler/koy.php?koyid=239333 ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 https://www.nufusune.com/6584-bolu-merkez-cobankaya-koy-nufusu ↑ 3.0 3.1 3.2 http://www.yerelnet.org.tr/koyler/koy.php?koyid=239333
ჩიომლექჩილერი (ბოლუს რაიონი)

ჩიომლექჩილერი (თურქ. Çömlekçiler) — სოფელი თურქეთში, ბოლუს პროვინციაში, ბოლუს რაიონში. სოფელს ამავე სახელწოდება 1943 წლიდან ერქვა. სოფელი ქალაქის ცენტრიდან 5 კმ-ით არის დაშორებული. https://tr.wikipedia.org/wiki/%C3%87%C3%B6mlek%C3%A7iler,_Bolu#cite_note-YER-4 ↑ https://www.nisanyanyeradlari.com/?yer=7131 ↑ http://www.yerelnet.org.tr/koyler/koy.php?koyid=239334 ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 https://www.nufusune.com/6585-bolu-merkez-comlekciler-koy-nufusu ↑ 4.0 4.1 4.2 http://www.yerelnet.org.tr/koyler/koy.php?koyid=239334
ასტროიდი

ასტროიდი (ასტრო... და ბერძ. eidos [სახე]) — ბრტყელი წირი, რომელსაც აღწერს წრეწირის ნებისმიერი P წერტილი მასზე ოთხჯერ დიდი რადიუსის უძრავ წრეწირზე შიგნით უსრიალოდ გორვის დროს. ასტროიდი ეკუთვნის ჰიპოციკლოიდებსა და ეპიციკლოიდებს. თუ კოორდინატთა ღერძები ასტროიდის წვეროებზე გადის, მაშინ მის განტოლებას შემდეგი სახე ექნება: x 2 / 3 + y 2 / 3 = a 2 / 3 {\displaystyle x^{2/3}+y^{2/3}=a^{2/3}} , სადაც a უძრავი წრეწირის რადიუსია. ასტროიდის მიერ შემოსაზღვრული ფართობი უდრის უძრავი წრის ფართობის 3/8-ს, ხოლო მისი სიგრძე — ამ წრეწირის ექვსმაგ რადიუს. ასტროიდის ნებისმიერ წერტილზე გავლებული მხების მიერ კოორდინატთა ღერძებთან გადაკვეთით მიღებული მონაკვეთის სიგრძე მუდმივია და უდრის a-ს. ქართული საბჭოთა ენციკლოპედია, ტ. 1, თბ., 1975. — გვ. 647.
რობერტ კიოსაკი

რობერტ ტურო კიოსაკი (დ. 8 აპრილი, 1947) — ამერიკელი ბიზნესმენი, მწერალი. დაიბადა 8 აპრილს, 1947 წელს ჰაილოში, ამერიკის ტერიტორიაზე, იაპონური წარმოშობის ოჯახში. კიოსაკის მამა აკადემიკოსი და პედაგოგი, ხოლო დედა ექთანი იყო. იგი ნავთობის კომპანიაში მუშაობდა, სანამ სავაჭრო საზღვაო ძალებში სწავლა დაიწყო, რათა შესძლებოდა მოგზაურობა მთელ მსოფლიოში და მიეცემოდა შანსი შეესწავლა განვითარებადი ბაზრები. კიოსაკი მსახურობდა ვიეტნამის ომში როგორც საზღვაო ძალების ოფიცერი და ვერტმფრენის პილოტი, სადაც მან ჯარის ხელმძღვანელობა შეისწავლა. ამის შემდეგ იგი მუშაობდა Xerox-ში 1997 წელს, რათა გაყიდვების შესახებ საკუთარი ცოდნა განევრცო. იგი დაქორწინდა კიმ კიოსაკიზე და 1994 წლიდან ისინი ფენიქსში, არიზონაში გადავიდნენ საცხოვრობლად. 1977 წელს კიოსაკიმ დააარსა კომპანია "Rippers", რომელიც აწარმოებდა Nylon-ის და Velcro-ის საფულეებს. კომპანია საბოლოოდ გაკოტრდა და იგი Xerox-ში გაყიდვების თანაშემწედ მუშაობდა 1978 წლის ივნისამდე. 1993 წელს მან გამოუშვა თავისი პირველი წიგნი — "If You Want to Be Rich and Happy, Don't Go To School". ამ წიგნში კიოსაკიმ მშობლებს მოუწოდა, რომ არ გაეგზავნათ თავისი შვილები სკოლაში და ნაცვლად ამისა, ისინი ჩართულიყვნენ უძრავი ქონების ბიზნესში. 1997 წელს რობერტმა გამოუშვა Cashflow Technologies, Inc. ჰოლდინგი რომელიც ფლობს და მართავს Rich Dad და Cashflow ბრენდებს. კიოსაკიმ შექმნა Cashflow სამაგიდო და პროგრამული თამაშები, რათა ბავშვებისთვის ესწავლებინა ბიზნეს და ფინანსური კონცეფციების შესახებ. კიოსაკი თავის მეუღლე კიმ კიოსაკიზე დაქორწინდა 1986 წელს და ისინი მეგობრულად დაშორდნენ 2017 წელს. ამბობენ, რომ კიოსაკის აქვს დაახლოებით 100 მილიონი დოლარის წმინდა ღირებულება, რომელიც ძირითადად მიღებულია მისი ინვესტიციებიდან და მისი ბრენდიდან — "მდიდარი მამა ღარიბი მამა". როცა მას მისი წმინდა ქონების შესახებ კითხეს მან განაცხადა, რომ 1 მილიარდ დოლარზე მეტი მას ვალი ქჰონდა. რობერტ კიოსაკი კინოფილმების ინტერნეტ-მონაცემთა ბაზაში ↑ Robert Kiyosaki
პიონერ 1

„პიონერ 1“, „ეიბლი 2“ (ინგლ. Pioneer 1, Thor-Able 2) — ამერიკული კოსმოსური პროგამა „პიონერის“ კოსმოსური ზონდი. კოსმოსში გაშვებულ იქნა 1958 წლის 11 ოქტომბერს, რაკეტა-მატარებელი თორ-ეიბლით. „პიონერ 1“-ის მთავარი მისია იყო სელენოცენტრულ ორბიტაზე გასვლა, იქ კვლების ჩატარება, მათ შორის მთვარის უკანა მხარისთვის ფოტოების გადაღება. გამოთვლებში არსებული ხარვეზების გამო ზონდმა სუბორბიტალური ფრენა შეასრულა აპოგეით 113 800 კმ (მთვარემდე მანძილის მეოთხედზე მეტი). წარუმატებლობის მიუხედავად „პიონერ 1“ გამართულად მუშაობდა, და 43 სთ ფრენის განმავლობაში აწარმოებდა დედამიწასა და მთვარეს შორის არსებული გარემოს შესახებ სამეცნიერო მონაცემების გადმოცემას. პროგრამა „პიონერის“ მთვარის მისიის I ტიპის ზონდებს შორის „პიონერ 1“ ყველაზე პროდუქტიული იყო. ზონდი აღჭურვილი იყო იონური კამერით, მაგნეტომეტრით, მიკრომეტეოროიდული დეტექტორით, ტელეკამერითა და ტემპერატურული სენსორებით. მოწყობილობის გაშვება წარუმატებლად დასრულდა: აფრენიდან 43 საათის შემდეგ მიაღწია რა აპოგეა 113 800 კმ-ს აფეთქდა და ჩავარდა წყნარ ოკეანეში. მიუხედავად იმისა, რომ მისია ფაქტიურად შესრულდა აშშ-ის საჰაერო სამხედრო ძალების ორგანიზებით, ტექნიკურად ის განხორციელდა ახლადფორმირებული NASA-ს ეგიდით. კოსმოსური ხომალდი დიზაინით ძალიან ჰგავდა ეიბლი 1-ის ზონდს და მისი წინამორბედის მსგავსად, რომელიც აშენდა კოსმოსური ტექნოლოგიების ლაბორატორიის მიერ. ზონდი შექმნილი იყო მიკრომეტეოროიდის ზემოქმედების ჩასაწერად, მაგნიტური ველისა და გამოსხივების გაზომვისთვის და „მთვარის ზედაპირის გამოსახულების ასაღებად“. 1958 წლის 11 ოქტომბერს, 08:42:00 GMT დროით კანავერალის კონცხის სასტარტო მოედნის LC-17A-დან რაკეტა-მატარებელი თორ-ეიბლით ორბიტაზე გაშვებულ იქნა კოსმოსური ზონდი „პიონერ 1“. გაშვების დროს თორის მეორე საფეხური გაითიშა 10 წამით ადრე ამაჩქარებლის მზარდი სიჩქარის საზომიდან გადაცემული არასწორი ინფორმაციის გამო. ამგვარად გამშვებმა მანქანამ არასაკმარისი სიჩქარე მისცა ზონდს დედამიწის გრავიტაციისგან თავის დაღწევისთვის. კოსმოსური ხომალდის მაღალ ორბიტაზე 128700 კილომეტრზე ჩასმის მცდელობა თიოკოლში აშენებული რეტრომოტორის გამოყენებით წარუმატებელი აღმოჩნდა, რადგან შიდა ტემპერატურა ძალიან დაბალი იყო იმისთვის, რომ ბატარეებს უზრუნველყოთ შესაბამისი ენერგია. თუმცა, ზონდმა მიაღწია 114750 კილომეტრის სიმაღლეს (NASA-ს ინფორმაციით, 1959 წლის თებერვლიდან) სტარტიდან 13 ოქტომბერი, 1958, 03:46 GMT დღის 11:42 UT დროისთვის. მან დაადასტურა ვან ალენის სარტყლების არსებობა და დააბრუნა სხვა სასარგებლო მონაცემები გეომაგნიტურობის თაობაზე. ზონდი დედამიწაზე დაეშვა სტარტიდან 43:17 საათის შემდეგ. მოგვიანებით გამომძიებამ დაასკვნა, რომ აქსელერომეტრმა შეცდომით გათიშა ეიბლის საფეხური სარქვლის არასწორი დაყენების გამო. 11 ოქტომბერს პრესრელიზში, გაშვებიდან მალევე, აშშ-ს თავდაცვის დეპარტამენტმა ოფიციალურად მიანიჭა ზონდს სახელწოდება „პიონერი“, თუმცა მას პარალელურად „პიონერ 1“-საც ეძახდნენ. ზონდს სახელი დაარქვა არა NASA-ს რომელიმე ოფიციალურმა პირმა, არამედ სტივენ ა. სალიგამ, დეიტონში, რაიტ-პატერსონის საჰაერო ძალების ბაზაზე საჰაერო ძალების ექსპონატებზე პასუხისმგებელმა პირმა. Pioneer 0, 1, 2. НАСА. დაარქივებულია ორიგინალიდან — 2013-04-05. ციტირების თარიღი: 2013-04-01.. Siddiqi, Asif A. (2018) Beyond Earth: A Chronicle of Deep Space Exploration, 1958–2016, second, The NASA history series, Washington, DC: NASA History Program Office. SP2018-4041. ISBN 978-1-62683-042-4.
ბოტსვანა 2016 წლის ზაფხულის ოლიმპიურ თამაშებზე

ბოტსვანა ზაფხულის ოლიმპიურ თამაშებზე მეათედ იასპარეზა 2016 წელს, ბრაზილიის ქალაქ რიო-დე-ჟანეიროში. ამ თამაშებზე მათ მედალი ვერ მოიპოვეს. სპორტული ბმულები ↑ „Amos Botswana flag bearer“. Botswana Daily News. 5 August 2016. დაარქივებულია ორიგინალიდან — 20 September 2016. ციტირების თარიღი: 12 September 2016.
ბოტსვანა 2020 წლის ზაფხულის ოლიმპიურ თამაშებზე

ბოტსვანა ზაფხულის ოლიმპიურ თამაშებზე მეტერთმეტედ იასპარეზა 2021 წელს, იაპონიის დედაქალაქ ტოკიოში. ამ თამაშებზე მათ მედალი ვერ მოიპოვეს. სპორტული ბმულები
ჩუქურიორენი (ბოლუს რაიონი)

ჩუქურიორენი (თურქ. Çukurören)— სოფელი თურქეთში, ბოლუს პროვინციაში, ბოლუს რაიონში. სოფელს ამავე სახელწოდება 1928 წლიდან ერქვა. სოფელი ქალაქის ცენტრიდან 10 კმ-ით არის დაშორებული. https://tr.wikipedia.org/wiki/%C3%87epni,_Bolu#cite_note-YER-4 ↑ https://www.nisanyanyeradlari.com/?yer=7126 ↑ http://www.yerelnet.org.tr/koyler/koy.php?koyid=239335 ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 https://www.nufusune.com/6582-bolu-merkez-cepni-koy-nufusu ↑ 4.0 4.1 4.2 http://www.yerelnet.org.tr/koyler/koy.php?koyid=239331
ალექსანდრე ნოზაძე

ალექსანდრე ნოზაძე (დ. 19 იანვარი, 1929, კორბოული, საქართველო, გ. 2003) — ქართველი ინჟინერი, მეცნიერი, პედაგოგი. დაიბადა საჩხერის რაონის, სოფელ კორბოულში. 1950 წელს დაამთავრა საქართველოს პოლიტექნიკური ინსტიტუტის მექანიკა-მანქანათმშენებლობის ფაკულტეტი მანქანათმშენებლობის ტექნოლოგის სპეციალობით. 1955 წელს ჩააბარა საქართველოს მეცნიერებათა აკადემიაში ლითონისა და სამთო საქმის ინსტიტუტის ასპირანტურა. 1956 წელს მუშაობა დაიწყო უმცროს მეცნიერ-თანამშრომლად სამთქო საქმის ინსტიტუტის ლითონების წნევით დამუშავების ლაბორატორიაში, ხოლო 1958 წელს გადაინაცვლა უფროს მეცნიერ-თანამშრომლის პოზიციაზე. 1967 წლიდან მუშაობა გააგრძელა მეტალურგიის ინსტიტუტში მისივე ინიციატივით ჩამოყალიბებული გლინვის პროცესების ლაბორატორიის ხელმძღვანელად. 1974 წელს მიიწვიეს საქართველოს პოლიტექნიკური ინსტიტუტის ლითონთა წნევით დამუშვების კათედრაზე. 1981 წლიდან იყო საქართველოს პოლიტექნიკური ინსტიტუტის პრორექტორი სამეცნიერო მუშაობის დარგში. 1983 წელს იგი აირჩიეს ლითონთა წნევით დამუშავების კათედრის გამგედ. მისი სამეცნიერო მიღწევების ძირითად მიმართულებას წარმოადგენდა ნაგლინის ფასონური პროფილების გაანგარიშების საინჟინრო მეთოდების შექმნა, მსხვილსორტული პროფილების უწყვეტი გლინვის თეორიული საფუძვლების დამუშავება, ელექტროგლინვის პროცესების შექმნა და მრავალი სხვა, რომელთა კვლევის შედეგები გამოქვეყნებულია 130 ნაშრომის სახით. მათ შორისაა, სტატიები, გამოგონებები, მონოგრაფიები და სახელმძღვანელოები. იგი ითვლება ახალი საინჟინრო-სამეცნიერო მიმართულების - ელექტროგლინვის პროცესების ერთ-ერთ ფუძემდებლად. ნაყოფიერ პედაგოგიურ მუშაობას ეწეოდა მაღალი საინჟინრო კომპეტენციების მქონე ახალგაზრდა სპეციალისტთა მოსამზადებლად. სამეცნიერო მუშაობის დარგში პრორექტორის თანამდებობაზე ათწლიანი მოღვაწეობის პერიოდში საქართველოს ტექნიკურმა უნივერსიტეტმა დაიკავა მოწინავე პოზიციები მეცნიერებაში; შეიქმნა სამეცნიერო-კვლევითი ინსტიტუტების, სამეცნიერო-საინჟინრო ცენტრების, ლაბორატორიებისა და საკონსტრუქტორო ბიუროების ფართო წრე. დამყარდა საქმიანი კავშირები საზღვარგარეთის სამეცნიერო ცენტრებთან. სიცოცხლის ბოლომდე არ შეუწყვეტია აქტიური სამეცნიერო-პედაგოგიური და საინჟინრო მოღვაწეობა. ტექნიკურ მეცნიერებათა დოქტორი, პროფესორი. ალექსანდრე ნოზაძე — საქართველოს ბიოგრაფიული ლექსიკონი ↑ http://www.nplg.gov.ge/bios/ka/00016928/ ↑ ალექსანდრე ნოზაძე
ნოდარ აბესაძე

ნოდარ აბესაძე (დ. 9 მარტი, 1924, ჭიათურა — გ. 6 აპრილი, 1995) — ინჟინერი, მეცნიერი, პედაგოგი. დაამთავრა თბილისის საავიაციო ტექნიკუმი 1942 წელს. საქართველოს ინდუსტრიული ინსტიტუტის (საქართველოს პოლიტექნიკური ინსტიტუტი, შემდეგ კი ტექნიკური უნივერსიტეტი) სამთო ფაკულტეტი სამთო ინჟინრის სპეციალობით 1947 წელს, იმავე წელს სწავლა განაგრძო ასპირანტურაში, რომელიც დაამთავრა 1950 წელს. 1961-1972 წლებში იყო საქართველოს პოლიტექნიკური ინსტიტუტის სასწავლო ნაწილის უფროსი. 1973-1995 წლებში იყო სამთო ფაკულტეტის მაღაროს სტაციონალური დანადგარების, სამთო მანქანების და ტრანსპორტის კათედრის დოცენტი; პარალელურად იყო საქართველოს მეცნიერებათა აკადემიის პრეზიდიუმის სწავლული მდივანი. მიტროპოლიტი ანანია ჯაფარიძე, „გამოჩენილი ინჟინრები და მეცნიერები: კრებული“ თბილისი, ტექნიკური უნივერსიტეტი, 2012, გვ. 22 „ნავთობისა და აირის ჭაბურღილების ბურღვა“, თბილისი: განათლება, 1993, გვ. 480 „მაღაროს სატრანსპორტო დანადგარების თეორიის საფუძვლები და გაანგარიშება“, თბილისი:ცოდნა, 1964, გვ. 30 ბიოგრაფია ↑ 1.0 1.1 http://www.nplg.gov.ge/bios/ka/00016723/
აღაჩილარი (ბოლუს რაიონი)

აღაჩილარი (თურქ. Ağaççılar) — სოფელი თურქეთში, ბოლუს პროვინციაში, ბოლუს რაიონში. სოფელს მიმდინარე სახელწოდება 1928 წლიდან აქვს. სოფელი ქალაქის ცენტრიდან 5 კმ-ით არის დაშორებული. ↑ https://www.nisanyanyeradlari.com/?yer=7101 ↑ http://www.yerelnet.org.tr/koyler/koy.php?koyid=239305 ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 https://www.nufusune.com/6556-bolu-merkez-agaccilar-koy-nufusu ↑ 4.0 4.1 4.2 http://www.yerelnet.org.tr/koyler/koy.php?koyid=239305 ↑ https://kutuphane.tuik.gov.tr/pdf/0015840.pdf ↑ https://www.sehirhafizasi.sakarya.edu.tr/wp-content/uploads/2018/05/1975-n%C3%BCfus-say%C3%ACm%C3%AC.pdf ↑ https://www.sehirhafizasi.sakarya.edu.tr/wp-content/uploads/2018/05/1975-n%C3%BCfus-say%C3%ACm%C3%AC.pdf ↑ https://kutuphane.tuik.gov.tr/pdf/0015227.pdf
საპოტილიოს კანტონი

საპოტილიოს კანტონი (ესპ. Cantón Zapotillo) — კანტონი ეკვადორში, ლოხის პროვინციაში. კანტონის ფართობია 1238 კმ2. ადმინისტრაციული ცენტრია ქალაქი საპოტილო. 2021 წლის მონაცემებით, კანტონის მოსახლეობა 14 571 ადამიანია. ↑ Citypopulation.de Population and area of Zapotillo Canton
შანშე ერისთავი

შანშე (პავლე) იასეს (აღაბაბას) ძე ერისთავი (დ. 1765 — გ. 1831) — თავადი, ქსნის ერისთავთა საგვარეულოდან. იყო ქართლ-კახეთის უკანასკნელი მეფის გიორგი XII-ის ეშიკაღასბაში. 1800 წლიდან იყო დიდი შულავერის მოურავი. ქართლ-კახეთის ანექსიის შემდეგ რუსეთის იმპერიის სამსახურში შევიდა. ჰქონდა პოლკოვნიკის წოდება. 1803 წლიდან ბორჩალოს მაზრის თავად-აზნაურთა წინამძღოლი იყო. 1811 წელს პირადად შეაიარაღა 200 კაცი და მოქმედებდა რუსებთან ერთად ლეკების წინააღმდეგ. ორჯერ აირჩიეს თბილისის მაზრის თავად-აზნაურთა წინამძღოლად. ერთგული სამსახურისათვის რუსეთის იმპერატორმა პავლე I-მა დააჯილდოვა ბრილიანტებით მოჭედილი ოქროს საათით და სათუთუნეთი, ალექსანდრე I-მა კი — ოქროს ხმლით და წმ. ანას II ხარისხის ორდენით. გარდაიცვალა 1831 წლის სექტემბერში. დაკრძალეს იკორთაში. შანშეს ცოლად ჰყავდა ელენე, თავად იოანე ორბელიანის ასული (დ. 1785 — გ. 1817, შემდეგ — მარიამ ზაქარიას ასული (აბაშიძე?). ჰყავდა 6 შვილი — იასე, მელანია, ელიზბარი, დიმიტრი, ალექსანდრე და გრიგოლი. გოგიტიძე მ., ენციკლოპედია „საქართველო“, ტ. 3, თბ., 2014. — გვ. 64. ჩიქოვანი ი., ქსნის ერისთავები, თბ., 2010. ბერძნიშვილი მ., მასალები XIX საუკუნის პირველი ნახევრის ქართული საზოგადოებრიობის ისტორიისათვის: II მასალები ბიოგრაფიული ლექსიკონისათვის (ა–ე), თბ., 1980. — გვ. 239–240.
ყველის ბუზი

ყველის ბუზი (ლათ. Piophila casei) — მწერი ორფრთიანების რიგისა. სხეულის სიგრძე 4,5 მმ-მდეა. შავი და ბრჭყვიალაა. გავრცელებულია ყველგან, განსაკუთრებით თევზრეწვის რაიონებში. დედალი დამარილებულ თევზზე, იშვიათად ძველ ყველზე (აქედან სახელწოდება), ქონზე და მისთანაზე დებს 40–120 კვერცხს. ადამიანის ორგანიზმში მოხვედრილი ბუზის მატლი იწვევს ნაწლავის მწვავე აშლილობას (იხ. მიაზები). ბრძოლის ღონისძიებები: სათავსოების დამუშავება ინსექტიციდებით, ცხელი ორთქლით, ქლორიანი კირით და სხვ. ↑ გოგინაშვილი ნ., დიდმანიძე ე., კერესელიძე მ. და სხვ., მოკლე ენტომოლოგიური ორენოვანი ნომენკლატურული ლექსიკონი : ლათინურ-ქართული, ქართულ-ლათინური, თბ.: „უნივერსალი“, 2012. — გვ. 95. ↑ Сырная муха // Большая советская энциклопедия. — 3-е изд., т. 25 — М., 1976. — стр. 139.
სიჩიოვკური ჯიში

სიჩიოვკური ჯიში — მსხვილი რქოსანი საქონლის სახორცე-მერძეული მიმართულების ჯიში. გამოყვანილია რუსეთის სმოლენსკის ოლქის სიჩიოვკისა და სხვა რაიონების კოლმეურნეობებსა და საბჭოთა მეურნეობებში, ადგილობრივი საქონლის სიმენტალურ ჯიშთან შეჯვარების გზით. დამტკიცებულია 1950 წელს. ჩალისფერი ან ჩალისფერ-ჭრელია. კუროს მასაა 850–1000 კგ, ფურისა — 500–600 კგ. მონაწველი ლაქტაციის პერიოდში 3500–4500 კგ რძეა, ყველაზე მეტი — 9000–10 000 კგ. რძის ცხიმიანობა 3,8—3,9%-ია. მოშენებულია სმოლენსკის, ტვერის, კალუგის, ბრიანსკის, რიაზანის და სხვა ოლქებში. ↑ Сычёвская порода // Большая советская энциклопедия. — 3-е изд., т. 25 — М., 1976. — стр. 143.
მაიკლ პეიჯი

მაიკლ „ვენომ“ პეიჯი (ინგ. Michael „Venom“ Page; დ. 7 აპრილი, 1987), — ინგლისელი შერეული საბრძოლო ხელოვნების(MMA) პროფესიონალი მებრძოლი. დაიბადა 7 აპრილს, 1987 წელს, ქალაქ ლონდონში. მამა ბრიტანული ტელეკომის თანამშრომელი, წარმოშობით ტრინიდადიდან, ხოლო დედა ექთანი, წარმოშობით იამაიკადან იყო. ჰყავს 9 დედმამიშილი, რომლებიდანაც 3 აყვანილია. პეიჯი სწავლობდა ქუინთის კინასტონის სკოლაში სენტ-ჯონ ვუდში. მისი ოჯახის თითქმის ყველა წევრი საბრძოლო ხელოვნებით იყო დაკავებული და მისთვის ბუნებრივი იყო, რომ იგი ამ მაგალითს გაყოლოდა. ის ვარჯიშობდა როგორც ბოქსზე ისე კიკბოქსინგზე. მას ამ სპორტის სახეობებში უამრავი ბრძოლა აქვს ჩანატარები, მაგრამ საბოლოოდ იგი MMA ორგანიზაციას შეუერთდა 2012 წლის 4 თებერვალს. 2023 წლის დეკემბერში, პეიჯმა უფასო სააგენტოს შემდეგ ხელი მოაწერა და გაწევრიანდა UFC-ში. მან შეასრულა დებიუტი კევინ ჰოლანდის წინააღმდეგ, 2024 წლის, 9 მარტს UFC 299-ზე. მან ორთაბრძოლა ერთსულოვანი გადაწყვეტილებით მოიგო, რის შემდეგადაც იგი დაუპირისპირდა იან გარის 2024 წლის 29 ივნისს, UFC 304-ზე. ამ ორთაბრძოლაში კი იგი მსაჯების ერთუსლოვანი გადაწყვეტილების დამარცხდა. პეიჯმა ზედმეტსახელი „Venom“ თავისი კიკბოქს პარტნიორისაგან მიიღო, მარვინ ფრენსისისგან, რისი მიზეზიც ფილმი, ხუთი სასიკვდილო შხამი გახლდათ. მაიკლ პეიჯი კინოფილმების ინტერნეტ-მონაცემთა ბაზაში
როდერიხ ერკერტი

როდერიხ ფონ ერკერტი (გერმ. Roderich von Erckert, რუსეთში — როდრიგ თედორეს ძე ერკერტი, რუს. Родриг Фёдорович Эркерт; დ. 15 დეკემბერი, 1821, კულმი, ახლანდ. ხელმნო, პოლონეთი, — გ. 12 დეკემბერი, 1900, ბერლინი) — გერმანელი ეთნოგრაფი. დაიბადა პრუსიელი ოფიცრის ოჯახში. თავადაც პრუსიის ჯარში მსახურობდა, შემდეგ რუსეთის სამსახურში გადავიდა. 1860-იან წლებში მეთაურობდა ბრიგადას დასავლეთის მხარეში, შემდეგ დივიზიას ჩრდილოეთ კავკასიაში. 1884 წელს სამსახურიდან გადადგა გენერალ-ლეიტენანტის წოდებით და დასახლდა ბერლინში, სადაც სამეცნიერო საქმიანობით იყო დაკავებული. რუსეთში სამსახურის პერიოდში დაინტერესდა ეთნოგრაფიის და ლინგვისტიკის საკითხებით. მონაწილეობდა გუსტავ-თეოდორ პაულის რედაქტორობით გამოცემული მონუმენტალური ნაშრომის „რუსეთის ხალხების ეთნოგრაფიული აღწერილობის“ (რუსულ ენაზე, 1862) მომზადებაში. ერკერტის მონოგრაფია „კავკასია და მისი ხალხები“ (გერმანულ ენაზე, 1887) შეიცავს ეთნოგრაფიულ ცნობებს კავკასიის ხალხთა შესახებ, კავკასიის ენათა ლექსიკურ მასალას. მეორე შრომა „კავკასიური ძირის ენები“ (გერმანულ ენაზე, 1895) გამოცემულია ორ ტომად. მასში 545 სიტყვაა თარგმნილი თითქმის ყველა კავკასიურ ენაზე, მოცემულია ცალკეული ფრაზები და თითოეული ენის მოკლე გრამატიკული მიმოხილვა. Г.-Т. Паули совместно с академиком Бер и Р. фон-Эркертом. Этнографическое описание народов России / Description ethnographique des peuples de la Russie. СПб.: Тип. Ф. Беллизард, 1862. — 310 с. Russland, Carte éthnografique de l’Empire de Russie (Berlin, 1862) Atlas ethnographique des provinces habitées en totalité ou en partie par des Polonais (St. Pétersbourg, 1863) Der Kaukasus und seine Völker (1887) Der Ursprung der Kosaken, vorzüglich nach neuesten russischen Quellen (1882) Die Sprachen des kaukasischen Stammes (1895) Wanderungen und Siedelungen der germanischen Stämme in Mitteleuropa (1901) ჩიქობავა ა., იბერიულ-კავკასიური ენების შესწავლის ისტორია, თბ., 1965. Ган К., Труды Р. Ф. фон-Эркерта, «Известия Кавк. отдела Рус. геогр. об-ва», 1901, кн. 14, ч. 2. თოფურია გ., ენციკლოპედია „საქართველო“, ტ. 3, თბ., 2014. — გვ. 66.
პალტასი

პალტასის კანტონი (ესპ. Cantón Paltas) — კანტონი ეკვადორში, ლოხის პროვინციაში. ადმინისტრაციული ცენტრია ქალაქი კატაკოჩა, რომელიც ლოხიდან 96 კილომეტრის დაშორებით, მთა შირიკალუპოსთან მდებარეობს. 2022 წლის მონაცემებით, კანტონის მოსახლეობა 22 841 ადამიანია. ↑ Citypopulation.de Population and area of Paltas Canton
ჩხვიკთის ეკლესია

ჩხვიკთას ეკლესია — არქიტექტურული ძეგლი თეთრიწყაროს მუნიციპალიტეტის სოფელ ჩხიკვთაში. ეკლესია დგას მდინარე ალგეთის მარჯვენა ნაპირზე, კაშხლის თავზე. დარბაზული ეკლესია ნაგებია ადგილობრივი ფლეთილი ქვით და შეპერანგებულია კარგად ნათალი კვადრებით. დგას ერთსაფეხურიან ცოკოლზე. შესასვლელი სამხრეთიდან და დასავლეთიდან აქვს. სარკმლებიდან შემორჩენილია აღმოსავლეთის და დასავლეთის, რომლებიც თაღოვანი ყოფილა (საპირეები მოცლილია და იქვე ყრია). კედლები სრულდებოდა ლილვისა და წრეთარგისგან შედგენილი ქვის ლავგარდნით, რომელშიც როგორც ჩანს შეკეთების დროს, შერეული ყოფილა რამდენიმე ყვითელი ფერის ქვაც. ნახევარწრიული აფსიდა მხრითაა გამოყოფილი დარბაზისგან. აფსიდის სარკმლის ორივე მხარეს ქვედა დონეზე ორი სწორკუთხა ნიშაა გაკეთებული. კონქის ფეხთან წყობის შემსუბუქების მიზნით და რეზონატორებად თიხის ჭურჭელია ჩასმული. კონქი გარეთ გამობერილ წრეთარგის ფორმის იმპოსტებზე გადაყვანილ თაღზეა დაბჯენილი. ასეთივე ფორმის თითო იმპოსტი დარბაზის გრძივი კედლების შუაშია გაკეთებული, რომლებსაც ეყრდნობოდა კამარის საბჯენი თაღი. ინტერიერის ნაშალი მასითა და ჯაგნარით დაფარვის გამო, რიგი დეტალები გაწმენდის გარეშე არ ირკვევა. ტაძრის ფასადები სრულად შემოძარცვულია პერანგისგან. ამიტომ მისი მორთულობის დეტალებიც არ ირკვევა. ერთადერთი რელიეფური ფილა დასავლეთ კედლის ძირში დევს, რომელიც ფრონტონის ქვას წარმოადგენს და რომელზეც მოცემულია XI საუკუნის რელიეფებისთვის მახასიათებელი კიდეებშეკბილული ჯვრის რელიეფური გამოსახულება.  კულტურული მემკვიდრეობის პორტალი, № 45683
აჰმეთლერი (ბოლუს რაიონი)

აჰმეთლერი(თურქ. Ahmetler) — სოფელი თურქეთში, ბოლუს პროვინციაში, ბოლუს რაიონში სოფელს ამავე სახელწოდება 1928 წლიდან ერქვა. სოფელი ქალაქის ცენტრიდან 12 კმ-ით არის დაშორებული. https://tr.wikipedia.org/wiki/Ahmetler,_Bolu#cite_note-YER-4 ↑ https://www.nisanyanyeradlari.com/?yer=38787 ↑ http://www.yerelnet.org.tr/koyler/koy.php?koyid=239306 ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 https://www.nufusune.com/6557-bolu-merkez-ahmetler-koy-nufusu ↑ 4.0 4.1 http://www.yerelnet.org.tr/koyler/koy.php?koyid=239306